**Kammerkoret NOVA** er et kor med base i Oslo. Koret ble startet høsten 2001 av dirigent Anne Karin Sundal-Ask. Koret var hennes eksamensprosjekt ved Norges musikkhøyskole våren 2003, men er videreført også etter dirigentens avsluttede studier.[] Julia Selina Blank er siden 2019 korets dirigent og musikalsk leder .

Ensemblet består av inntil 24 sangere i alderen 18-50 år. Repertoaret er vidt og spenner fra Bach-motetter til samtidsmusikk. Koret har et høyt ambisjonsnivå og har i tillegg til flere konserter og private oppdrag også rukket å delta i flere konkurranser: Musica Mundi International Choir Competition, Budapest (april 2003), Guido d'Arezzo, Italia (august 2004), European Grand Prix finale i Varna, Bulgaria (mai 2005), Certamen Coral de Tolosa (2007), Grieg internasjonale korfestival (2009), EBUs Let the Peoples Sing (2009) og Internationaler Kammerchor-Wettbewerb Marktoberdorf (2017). Under sistnevnte konkurranse vant Nova delt 1. plass sammen med Georgia State University Singers for en *"excellent performance at an international level"*. Korets daværende dirigent, Yuval Weinberg, ble kåret til den internasjonale konkurransens beste dirigering. I 2023 vant NOVA eliteklassen under NM for Kor i Trondheim, samt at de ble tildelt en sterk 2. plass i klassen Elite Sakral. 

Kammerkoret NOVA har også gitt ut tre egne plater: **«Nova»** i 2008 , juleplaten **«To Whom We Sing»** (med Tora Augestad som solist) i 2011 og **«Of Light and Dust»** (med Mari Askvik som soloist) i 2019. Platene er utgitt ved LAWO Classics, og har høstet svært gode kritikker. I 2022 ga NOVA ut julesingelen **"Kim, alle klokker"**, etter Ørjan Matre sitt arrangement, som gir en ny innpakning til den velkjente julesangen .

Under NM for kor i 2023 vant koret klassen for elitekor.

Dirigenter
----------

* 2001 - 2013: Anne Karin Sundal-Ask
* 2013 - 2015: Vivianne Sydnes
* 2015 - 2018: Yuval Weinberg
* 2018 - 2019: Tore Erik Mohn
* 2019 - : Julia Selina Blank

Diskografi
----------

* 2008: *NOVA* ‎(LAWO Classics), med Anne Karin Sundal-Ask
* 2011: *To Whom We Sing* ‎(LAWO Classics), med Anne Karin Sundal-Ask og solist Tora Augestad
* 2015: RÚNATAL fra *Witch Mass* (LAWO Music) med musikk av Martin Romberg, dirigert av Vivianne Sydnes []
* 2019: *Of light and dust* (LAWO Classics), med Yuval Weinberg og solist Mari Askvik

Referanser
----------

1. 1 2  «Julia Selina Blank». *Conductor* **(engelsk)**. Besøkt 15. oktober 2023.
2. ↑  «List of results». Besøkt 17. oktober 2023. «excellent performance at an international level»
3. ↑  «Special prizes». Besøkt 17. oktober 2023.
4. ↑  «Resultat klassevinnere NM for kor 2023» (PDF). Besøkt 17. oktober 2023.
5. 1 2  «Nova - Kammerkoret Nova». Besøkt 17. oktober 2023.
6. 1 2  «To whom we sing - Kammerkoret Nova». Besøkt 17. oktober 2023.
7. 1 2  «Of light and dust - Kammerkoret Nova». Besøkt 17. oktober 2023.
8. ↑  «Kim, alle klokker - Kammerkoret Nova». Besøkt 17. oktober 2023.
9. ↑  «NM for kor – Korkonkurransen NM for kor». 20. november 2023. Besøkt 9. april 2024.
10. ↑  «Vivianne Sydnes» **(norsk)**. Arkivert fra originalen 16. januar 2018. Besøkt 29. oktober 2017.
11. ↑  «Dirigent: Yuval Weinberg — Kammerkoret NOVA». *www.kammerkoretnova.no*. Arkivert fra originalen 30. oktober 2017. Besøkt 29. oktober 2017.
12. ↑  «Dirigent: Tore Erik Mohn — Kammerkoret NOVA». *www.kammerkoretnova.no*. Arkivert fra originalen 23. desember 2018. Besøkt 1. november 2018.
13. ↑  «Kammerkoret NOVA». *www.facebook.com*. Besøkt 1. november 2018.

Eksterne lenker
---------------

* (no) Offisielt nettsted Rediger på Wikidata
* (en) Kammerkoret NOVA på Discogs Rediger på Wikidata

* (en) Kammerkoret NOVA på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** ISNI **·** Brønnøysundregistrene **·** MusicBrainz **·** Discogs
 |